Jõudsin eile edukalt Logroñosse, kuhu jään suveni vabatahtlikku tööd tegema. Minuga koos tuli siia ka üks kena blond Eesti neiu Margit. Kohalejõudmine läks suhteliselt valutult, kui mitte arvestada et Kopenhaageni-Madriidi lennuk jäi peaaegu tund aega hiljaks nii et seetõttu oleks me napilt Logroño bussist maha jäänud. Nii õnneks siiski ei läinud.  Logroño bussijaamas oli meil vastas pande vabatahtlikke, kellest osa elab Margiti osa minu korteris. Minu elukaaslased on siis 2 prantsuse tšikki, üks itaalia kutt ja veel üks prantsuse rastamees. Nii et veidi teine keskkond, kui Bogota pooletoobine Oswaldo :)  Algusest peale pushiti kõvasti, et me hispaania keeles suhtleks. Nii et paistab, et sellises kommuunis ei jäägi mul muud üle kui seda va espanjooli purssima hakata.  Tänane päev kulus lühikesele koosolekule InterEuropas, meie vastuvõtvas  organisatsioonis. Räägiti reeglitest ja töökorraldusest ja praktilistest asjadest jne. Paistab, et järgmised kaks nädalat õpetan välja minevatele hispaania vabatahtlikele inglise keelt. Ja siis vist hakkan tööle mingis kohalikus EMSLis. Siin olla nimelt mingi regionaalne NGOde katusorganisatsioon (La Coordinadora de ONGs). Täpselt ma veel ei tea, mis ma seal tegema hakkan... see kõlk selgub järgmisel nädalal.  Logroñost on esmamulje hea. 140 000 elanikga linnake. Meie korter on täiesti kesklinnas, kiviviske  kaugusel on peamine kohalik tapas-baaride tänav, supermarket, InterEuropa kontor jne. Linnast voolab läbi jõgi, mis talviste vihmade tõttu on vist hetkel eriti kõrge veetasemega. Väga suure iluga linn just ei hiilga ent ega tal midagi viga ka ei ole. Tundub, et teen kohaliku spordikeskuse kvartalikaardi, hakkan ujumas käima ja siis seal EMSLis tööl, ülejäänud aja kulutades hispaania keele õpingutele. Bilbao ja sealne Guggenheimi muuseum on 2 tunni kaugusel, nii et paistab et sinna saab nädalavahetuse trippe  tegema hakata. Aga üldiselt tundub järgmised pool aastat tänase seisuga suhteliselt paljutõotav tulla. Eriti kui arvestada, et väljas on päeval +15 ja päikesepaiste ja inimesed on suhteliselt ilusad ja head :)